Basike geometria konsepta

= Basike konsepta de geometria =

Punta, rekta, kurta
Tamrin : Duktisi tri rekta tak ke kada dwa la krosi. Marki oli krosa-punta. Kwanto punta ye? Kaulu oli posible kasu.

Ray, angula
Si ambi angula-taraf loki pa un rekta, tal angula nami plate angula.

Tamrin : rasmi tri ray "h", "k" e "l", kel hev same beginsa. Marki oli ti en-ye na angula.

Egalitaa de geometria-figura
Dwa geometria figura nami egale si li koinsidi al bi pon on mutu.

Nu pon ba dwa kurta on mutu tak ke li ambi hev un same fin. Si dwa-ney fin de ambi kurta koinsidi toshi, sey dwa kurta es egale. Otrekas oni shwo ke ti fai parta de otre-la na kurta es meno gran.

Punta kel dividi un kurta inu dwa egale kurta, it nami kurta-mida.

Si oni pon dwa angula on mutu tak ke ley sima e un taraf koinsidi, sey dwa angula nami egale si dwa-ney taraf de ambi angula koinsidi toshi.

Ray kel dividi angula inu dwa egale ray nami midaray.

Kurta-mejing
Oni oftem nidi meji kurta, to es findi kurta-longitaa. Oni meji kurta bay kompari suy longitaa kun longitaa de otre kurta kel oni nami unida-meja.

Afte ke oni selektti unida-meja, oni mog meji longitaa de eni kurta, to es shwo ke longitaa de kurta egali a un positive (??) namba.

Dwa egale kurta hev egale longitaa. Ti es meno gran na kurta hev meno gran longitaa. Si un punta dividi kurta inu dwa kurta, longitaa de originale kurta egali a suma de longitaa de sey dwa kurta.

Pinchan unida-meja fo meji kurta es metra e koyple (??): kilometra, santimetra.

Fo meji gran distansia oni yusi yoshi milya (egali a 1.852 km) e luma-yar (kel es distansia ke luma pasi duran un yar).